**ОБЩИНА ЗЛАТАРИЦА**, **ОБЛАСТ ВЕЛИКО ТЪРНОВО**

*5090 град Златарица, улица „Стефан Попстоянов” №22*

Централа: 0615 / 3 54 20; 087720554; факс:0615 / 3 54 78;

e-mail: obshtina@zlataritsa.bg; [www.zlataritsa.net](http://www.zlataritsa.net)

**З А П О В Е Д**

**№ РД-12-291/14.07.2021 г.**,

 На основание чл. 44, ал. 2 от ЗМСМА, чл. 102, ал. 1 от Наредбата за реда за придобиване, управление и разпореждане с общинско имущество /НРПУРОИ/, във връзка с чл. 14, ал. 1 и ал. 7 от Закона за общинската собственост, чл. 24а, ал. 5 от Закона за собствеността и ползването на земеделските земи, чл.19, ал.1, ал.2, ал.3, ал.10, чл. 33, чл.102, чл. 103, чл. 104, ал. 1 от НРПУРОИ, Решения № № 202/28.01.2021 г., 245/31.03.2021 г., 268/27.05.2021 г. и 253/27.04.2021 г. на Общински съвет Златарица

**Н А Р Е Ж Д А М:**

 **1. Да се проведе публичен търг с явно наддаване:**

1.1.за отдаване под наем за срок от 2 /две/ години на част от част от имот публична общинска собственост представляващ: обособен обект с площ 38.00 кв.м., с предназначение за търговска дейност от обществена сграда с идентификатор 30962.502.1091.1, находяща се на адрес: гр. Златарица, ул. „Георги Кънев № 6. За сградата има съставен акт за публична общинска собственост № 803/20.03.2018 г., вписан в Служба по вписванията – Елена под № 357/23.03.2018 г., акт № 33, том 2. Първоначалната тръжна наемна цена е в размер на 45,60 лв. /четиридесет и пет лева и шестдесет стотинки/ без ДДС за един месец.

1.2. за отдаване под наем за срок от 2 /две/ години на обособен обект с площ 80.00 кв. м., с предназначение за друг вид обществена сграда с идентификатор 30962.502.1091.2, находящ се на адрес: гр. Златарица, ул. „Георги Кънев № 6. За сградата има съставен акт за публична общинска собственост № 803/20.03.2018 г., вписан в Служба по вписванията – Елена под № 357/23.03.2018 г., акт № 33, том 2. Първоначалната тръжна наемна цена е в размер на 96,00 лв. /деветдесет лева/ без ДДС за един месец.

1.3. за отдаване под наем за срок от 5 /пет/ стопански години на поземлени имоти от земеделската територия на селата Сливовица, Долно Шивачево, Средно село, Калайджии, Резач, Родина, Дединци и Златарица с начин на трайно ползване: ниви, изоставени орни земи и изоставени трайни насаждения, описани в приложен списък съдържащ: имот №, начин на трайно ползване, местонахождение, местност, площ в дка, категория, първоначална тръжна цена на имота в лв. за една стопанска година, акт №. Списъкът е на разположение на таблото за обяви в административната сграда на Община Златарица и кметствата и кметските наместничества по местонахождение на имотите и на интернет страницата на Общината – <http://www.zlataritsa.net/announcement.html> .

 2. Търгът да се проведе на 30.07.2021 г. от 9:00 часа в заседателната зала на административната сграда /сутерена/ на Община Златарица, намираща се в гр. Златарица, ул. Ст. Попстоянов № 22. Пореден търг при непроведен на първата дата да се проведе на 02.08.2021 г. от 9:00 часа на същото място и при същите условия.

 3. Задължителните документи за участие в търга са:

 - Заявление за участие;

 - Удостовeрение за актуално състояние (оригинал или заверено с гриф „Вярно с оригинала“, подпис на представляващия фирмата и свеж печат на фирмата), издадено от Агенция по вписванията, или справка – извлечение от официалния сайт на Търговския регистър;

 - Нотариално заверено пълномощно за участие в търга, когато участника се представлява от пълномощник;

 - Документ за внесен депозит в оригинал;

 - Документ за закупена тръжна документация в оригинал или заверено копие;

 - Декларации по приложените образци - № № 1, 2, 3, 4, 5, 6 и 7, съдържащи коректни данни към датата на подаване на документацията.

 4. Начина и срока на плащане да бъде уреден в заповедта на кмета за определяне на спечелилия участник и в договора за съответната сделка.

5. **Депозита за участие в търга да е в размер на 100 % от първоначалните обявени тръжни цени без ДДС**, внася се по банкова сметка с IBAN BG68 CECB 9790 3359 473000 при ЦКБ – Велико Търново, офис Златарица, BIC BGSF в срок до 16:00 часа на работния ден предхождащ деня на търга.

6. Определям **стъпката на наддаване за търговете да бъде в размер на 5 % от първоначално обявените тръжни цени** **без ДДС.**

7. Определям стойността на тръжните документи да е в размер на 30,00 лв. без ДДС или 36,00 лв. с ДДС, съгласно приложената калкулация по себестойност. Да се заплащат и предоставят в Информационния център на Община Златарица с адрес: гр. Златарица, ул. Ст. Попстоянов № 22, всеки работен ден в срок до 16:00 часа на работния ден предхождащ деня на търга.

8. Заявленията за участие в търга и необходимите документи посочени в тръжната документация поставени в запечатан непрозрачен плик се депозират в Информационния център на Община Златарица с адрес: гр. Златарица, ул. Ст. Попстоянов № 22 в срок до 16:30 часа на последния работен ден предхождащ търга. Върху плика с необходимите документи се отбелязва името на участника, предмета на търга и входящия номер на заявлението.

9. Право да участват в търговете имат всички български физически или юридически лица и такива, които са пребивавали или са установени в Република България повече от 5 /пет/ години, закупили тръжна документация.

10. Критерий за класиране на офертите е най-високата предложена цена в лева за обекта, предмет на търга.

11. Кандидатите за участие в търга могат да извършват оглед на обектa по местонахождение от 9:30 – 11:30 часа и от 13:30 – 16:30 часа до датата на провеждане на търга.

12. Утвърждавам тръжната документация за обектите описани в точка 1 от настоящата заповед. Тръжната документация да бъде публикувана в сайта на Община Златарица - <http://www.zlataritsa.net/announcement.html> не по-късно от датата на публикуване на настоящата заповед.

13. Препис от настоящата заповед да бъде поставен на таблото за обяви на входа на административната сграда на Общината и в сградите на кметствата и кметските наместничества по местонахождение на обектите предмет на търга.

14. Информация за търга да се предоставя от инж. Нели Джунджурова – Колева – гл. експерт „Общинска собственост“ на тел. № 0615/35420 или на място в стая № 15 на 3-тия етаж в сградата на Община Златарица.

 Препис от заповедта да се публикува еднократно във в-к „Борба“ и в официалния сайт на Община Златарица.

**ДЕНЧО ТОДОРОВ /п/**

Заместник – кмет на община Златарица

Съгласно заповед № РД-12-517/17.11.2020 г.